PATVIRTINTA

Trakų gimnazijos direktoriaus

2021-02-01 d. įsakymu Nr. V-12

**DARBUOTOJŲ INSTRUKTAVIMO IR MOKYMO GAISRINĖS SAUGOS KLAUSIMAIS TVARKA**

1. **SKYRIUS**

**GAISRINĖS SAUGOS INSTRUKTAVIMAS**

1. Gaisrinės saugos instruktavimą privalo išklausyti visi Trakų gimnazijos darbuotojai. Instruktavimą gimnazijoje atlieka direktoriaus pavaduotojas administracijai ir ūkiui Juozas Sabaitis, turintis tam pakankamai žinių ir teisės aktų nustatyta tvarka apmokytas bei atestuotas gaisrinės saugos srityje.
2. Įvadinį instruktavimą prieš pradėdami dirbti Trakų gimnazijoje privalo išklausyti visi gimnazijos darbuotojai.
3. Instruktuojama pagal gimnazijoje parengtus vietinius (lokalinius) norminius teisės aktus (gaisrinės saugos instrukcijas).
4. Darbuotojams, išklausiusiems įvadinį instruktavimą leidžiama dirbti tik po to, kai įsitikinama ar darbuotojas suprato kaip reikia saugiai dirbti. Įsitikinama po instruktavimo paklausinėjus darbuotoją tam tikrų klausimų pagal instrukcijų punktus. Darbai nėra pradedami kol instruktavimas nėra įformintas gaisrinės saugos ir darbų saugos instruktažų registracijos žurnale (1 Priedas) arba gaisrinės saugos instruktažų registracijos žurnale (2 Priedas), arba darbuotojų instruktavimų, supažindinimų, mokymų kortelėje (išlaikant 1 arba 2 prieduose nurodytų žurnalų formas). Instruktavimų registravimo dokumentai įmonėje saugomi vadovaujantis teisės aktų reikalavimais.
5. Darbuotojai, papildomai turi būti instruktuojami:
   1. perkėlus darbuotoją į kitą darbą arba pakeitus darbo vietą, darbo organizavimą, pakeitus arba modernizavus darbo priemones, pradedant naudoti naujas pavojingas ar (ir) kenksmingas medžiagas, naujas darbo patalpas.
   2. patvirtinus naujus arba pakoregavus įmonės norminius dokumentus (gaisrinės saugos instrukcijas).
   3. darbuotojui pažeidus gaisrinės saugos norminių teisės aktų reikalavimus, kurių nevykdant įvyko ar galėjo įvykti gaisras, avarinė situacija, incidentas, avarija, sprogimas, arba pastebėjus jo nesaugų elgesį.
   4. pareikalavus Priešgaisrinės apsaugos ir gelbėjimo departamento inspektoriams, kai nustatoma, kad darbuotojo žinių nepakanka atliekamam darbui ar jis gali kelti pavojų.
   5. Gimnazijos direktoriui ar darbdavio įgaliotam asmeniui nusprendus, kad to reikia siekiant apsaugoti darbuotojus nuo galimų rizikos veiksnių.
6. Periodiškai instruktuojama ne rečiau kaip kas 12 mėnesius vadovaujantis LR teisės aktų reikalavimais, taip pat šia instruktavimo tvarka.
7. Papildomas instruktavimas įforminamas taip pat, kaip ir įvadinis instruktavimas, vadovaujantis 4 p. nustatyta tvarka. Papildomo instruktavimo įrašai saugomi vadovaujantis teisės aktų reikalavimais.
8. Papildomo instruktavimo metu darbuotojas supažindinamas su saugiais veikimo būdais, nurodomais instrukcijoje ar atskirose instrukcijų dalyse, punktuose, taip pat jei naudojama - darbų vykdymo technologijos projektuose, technologinėse kortelėse, darbų vykdymo aprašuose, darbų atlikimo schemose, darbo priemonės dokumentuose, cheminių medžiagų saugos duomenų lapuose, kituose dokumentuose.
9. Darbuotojai, atliekantys darbus ar teikiantys paslaugas kitose įmonėse, pagal paslaugų ar kitokios analoginės sutarties nuostatas turi išklausyti instruktavimą pagal šios tvarkos numatytus reikalavimus, kurį atlieka šios tvarkos 1 punkte nurodytas asmuo. Šiuo atveju darbuotojams turi būti pateikta informacija apie įmonių, kurioms bus teikiama paslauga, vidaus darbo tvarką, būsimo darbo specifiką ir galimus pavojus bei riziką gaisrinės saugos klausimais.
10. **SKYRIUS**

**GAISRINĖS SAUGOS MOKYMAS**

1. Gaisrinės saugos privalomąjį 3 val. trukmės darbuotojų mokymą privalo išklausyti visi įmonės darbuotojai. Mokymą įmonėje atlieka direktoriaus pavaduotojas administracijai ir ūkiui Juozas Sabaitis, turintis tam pakankamai žinių ir teisės aktų nustatyta tvarka apmokytas bei atestuotas gaisrinės saugos srityje.
2. Mokymas atliekamas vadovaujantis įmonės vadovo patvirtinta gaisrinės saugos neformalaus mokymo programa.
3. Visi gimnazijos darbuotojai yra privalomai mokomi gaisrinės saugos klausimais ne rečiau kaip kartą kas 36 mėn. Gimnazijos darbuotojai, atestuoti gaisrinės saugos klausimais vadovaujantis LR teisės aktų reikalavimais ir turi galiojančius gaisrinės saugos atestavimo žinių pažymėjimus gali būti atleidžiami nuo šių privalomų gaisrinės saugos klausimais.
4. Kai mokymai vykdomi gimnazijos viduje, jie yra vykdomi vadovaujantis įmonės iš anksto parengta gaisrinės saugos neformaliųjų mokymų teorine medžiaga, naudojamų medžiagų saugos duomenų lapais, įrenginių technine dokumentacija ir kt.
5. Darbuotojų atestavimas po mokymų vykdomas pasirinktinai (žodžiu arba raštu, sprendžiant atestavimo testą). Atestavimo gaisrinės saugos klausimais komisija yra nustatoma įmonės vadovo įsakymu, kurios sudėtis yra nuo 1 iki 3 atestacinės komisijos narių.
6. Atestavus darbuotoją yra surašomas atestavimo darbuotojų saugos ir sveikatos, gaisrinės saugos klausimais protokolas (3 priedas) arba surašomas atestavimo darbuotojų gaisrinės saugos klausimais protokolas (4 priedas) arba darbuotojų instruktavimų, supažindinimų, mokymų kortelėje (išlaikant 3 arba 4 prieduose nurodytas protokolų formas).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1 priedas

**Instruktavimų registravimo žurnalas**

|  |  |  |  |  |  |
| --- | --- | --- | --- | --- | --- |
| Data | Vardas, pavardė, pareigos, gimimo data | Gaisrinės saugos instrukcijos Nr. | Darbų saugos instrukcijų Nr. | Instruktažo pavadinimas | Parašas |
|  |  |  |  |  |  |

2 priedas

**Gaisrinės saugos instruktažų registracija**

|  |  |  |  |  |
| --- | --- | --- | --- | --- |
| Data | Vardas, pavardė, pareigos, gimimo data | Gaisrinės saugos instrukcijos Nr. | Instruktažo pavadinimas | Parašas |
|  |  |  |  |  |

3 priedas

|  |
| --- |
| **ATESTAVIMO DARBUOTOJŲ SAUGOS IR SVEIKATOS IR GAISRINĖS SAUGOS KLAUSIMAIS PROTOKOLAS** |
| ..*\*1*..., Nr. ....*\*1*... |
| ......*\*1*.... |
| **Darbuotojų saugos ir sveikatos mokymo programa:**  „.*\*2*...“  **Gaisrinės saugos mokymo programos:** „Gaisrinės saugos 3 val. trukmės mokymas“ |
| (mokymo programos pavadinimas) |
| Atestacijos komisija paskirta...., įsakymu, Nr. ...., vadovaujantis mokymo ir žinių darbuotojų saugos ir sveikatos klausimais tikrinimo bendraisiais nuostatais, patvirtintais 2017 m. birželio 5 d. Nr. A1-276. Priešgaisrinės apsaugos ir gelbėjimo departamento prie LR vidaus reikalų ministerijos direktoriaus įsak. „Dėl minimalių reikalavimų valstybės tarnautojų ir darbuotojų saugos mokymo programoms patvirtinimo“, patv. 2003 m. birželio 20 d. Nr. 112. Komisijos nariai: |
|  |
| (vardas, pavardė, pareigos, darbovietė) |

|  |  |  |  |  |
| --- | --- | --- | --- | --- |
| Eil.  Nr. | Vardas, Pavardė, gimimo data | Sprendimas (Atestuotas/Neatestuotas) | Atestavimo data | Parašas |
|  |  |  |  |  |

**Nariai:**

|  |  |  |  |  |
| --- | --- | --- | --- | --- |
|  |  |  |  |  |
| (vardas, pavardė) |  | (parašas) |  |  |

4 priedas

|  |
| --- |
| **ATESTAVIMO DARBUOTOJŲ GAISRINĖS SAUGOS KLAUSIMAIS PROTOKOLAS** |
| ....., Nr. ....... |
| .......... |
| **Gaisrinės saugos mokymo programos:** „Gaisrinės saugos 3 val. trukmės mokymas“ |
| (mokymo programos pavadinimas) |
| Atestacijos komisija paskirta...., įsakymu, Nr. ...., vadovaujantis Priešgaisrinės apsaugos ir gelbėjimo departamento prie LR vidaus reikalų ministerijos direktoriaus įsak. „Dėl minimalių reikalavimų valstybės tarnautojų ir darbuotojų saugos mokymo programoms patvirtinimo“, patv. 2003 m. birželio 20 d. Nr. 112. Komisijos nariai: |
|  |
| (vardas, pavardė, pareigos, darbovietė) |

|  |  |  |  |  |
| --- | --- | --- | --- | --- |
| Eil.  Nr. | Vardas, Pavardė, gimimo data | Sprendimas (Atestuotas/Neatestuotas) | Atestavimo data | Parašas |
|  |  |  |  |  |

**Nariai:**

|  |  |  |  |  |
| --- | --- | --- | --- | --- |
|  |  |  |  |  |
| (vardas, pavardė) |  | (parašas) |  |  |

Žymos:

\*1 - protokolo data, numeris, sudarymo miestas

\*2 – saugos ir sveikatos apmokymo programos pavadinimas